Ministru kabineta rīkojuma projekta **„Par Ludzas novada pašvaldības nekustamā īpašuma pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta otrā daļa un 43.pants un Meža likuma 4.panta otro daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Ludzas novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) sagatavots, ievērojot likuma „Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 42.panta otro daļu un Ludzas novada domes 2015. gada 22.janvārī pieņemto lēmumu (22.§, sēdes protokola Nr.1 izraksts) „Par nekustamā īpašuma nodošanu bez atlīdzības valsts īpašumā”.Ar rīkojuma projektu paredzēts no Ludzas novada pašvaldības bez atlīdzības pārņemt valsts īpašumā un Zemkopības ministrijas valdījumā šādus nekustamos īpašumus: 1) „Andrejevkas ceļš” (nekustamā īpašuma kadastra Nr.6846 004 0093) – zemes vienību (zemes vienības kadastra apzīmējums 6846 004 0067) 0.6400 ha platībā un uz tās esošo infrastruktūras objektu ceļu (būves kadastra apzīmējums 6846 004 0067 001) – Brigu pagastā, Ludzas novadā. Minētais nekustamais īpašums reģistrēts Ludzas zemesgrāmatu nodaļas Brigu pagasta zemesgrāmatas nodalījumā Nr.1000 0050 6695.Pašvaldības ceļš „Andrejevkas ceļš” funkcionāli tiek izmantots kā meža infrastruktūras objekts akciju sabiedrības „Latvijas valsts meži” (turpmāk – AS „LVM”) mežsaimnieciskajos darbos iesaistītā transporta pārvietošanai, tāpēc ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Pašvaldības ceļš 634,6 m garumā ļauj piekļūt valsts meža masīviem;2) „Meža ceļš” (nekustamā īpašuma kadastra Nr.6846 004 0071) – zemes vienību (zemes vienība ar kadastra apzīmējumu 6846 004 0080) 0.0500 ha platībā un uz tā esošo infrastruktūras objektu ceļu (būves kadastra apzīmējums 6846 004 0080 001) – Brigu pagastā, Ludzas novadā. Minētais nekustamais īpašums reģistrēts Ludzas zemesgrāmatu nodaļas Brigu pagasta zemesgrāmatas nodalījumā Nr.1000 0050 6692.Pašvaldības ceļš „Meža ceļš” funkcionāli tiek izmantots kā meža infrastruktūras objekts AS „LVM” mežsaimnieciskajos darbos iesaistītā transporta pārvietošanai, tāpēc ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Pašvaldības ceļš 68,72 m garumā ļauj piekļūt valsts meža masīviem; 3) „Buiļevas ceļš” (nekustamā īpašuma kadastra Nr.6860 003 0068) – zemes vienību (zemes vienība ar kadastra apzīmējumu 6860 003 0044) 0,6100 ha platībā – Istras pagastā, Ludzas novadā. Minētais nekustamais īpašums reģistrēts Ludzas zemesgrāmatu nodaļas Istras pagasta zemesgrāmatas nodalījumā Nr.1000 0050 6691. Uz zemes vienības atrodas pašvaldības bilancē esoša būve „Buiļevas ceļš”, kas atbilstoši Valsts zemes dienesta Latgales reģionālās nodaļas 2015.gada 10.februāra lēmumā Nr.9-01/412844-1/1 norādītajam ir dabā aizaudzis sen nelietots ceļš. Minēto iemeslu dēļ ceļam nav iespējams iegūt objekta apjoma rādītājus, lai veiktu būves „Buiļevas ceļš” kadastrālo uzmērīšanu (Valsts zemes dienesta 10.02.2015. lēmums „Par atteikumu veikt būves kadastrālo uzmērīšanu”). Atbilstoši zemes vienības situācijas plānam, kas Nekustamā īpašuma valsts kadastra informācijas sistēmā reģistrēts 2012.gada 4.jūnijā, zemes lietošanas veidu eksplikācijai (zeme zem ceļiem) ir reģistrēta visā zemes vienības platībā, t.i., 0,6100 ha. Pašvaldības ceļš „Buiļevas ceļš” ir nepieciešams AS „LVM” mežsaimnieciskajos darbos iesaistītā transporta pārvietošanai, tāpēc to ir nepieciešams rekonstruēt un uzturēt atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Pašvaldības ceļš 1 km garumā ļauj piekļūt valsts meža masīviem.Minētie nekustamie īpašumi ir ierakstīti zemesgrāmatā uz Ludzas novada pašvaldības vārda. Ministru kabineta rīkojuma projektam ir pievienoti nekustamo īpašumu īpašuma tiesības apliecinošie dokumenti un Ludzas novada domes 2015. gada 22.janvāra lēmums (22.§, sēdes protokola Nr.1 izraksts) „Par nekustamā īpašuma nodošanu bez atlīdzības valsts īpašumā”, kas apliecina, ka rīkojuma projekta 1.punktā minētie nekustamie īpašumi nav nepieciešami Ludzas novada pašvaldībai.Ludzas novada pašvaldība minētos nekustamos īpašumus nodod valstij valsts pārvaldes funkciju īstenošanai. Nekustamie īpašumi nepieciešami Meža likumā noteiktās valstij piekrītošās un piederošās meža zemes apsaimniekošanas un aizsardzības funkcijas nodrošināšanai. Saskaņā ar Meža likuma 4.panta otrās daļas noteikumiem valstij piekrītošo un valsts īpašumā esošo uz valsts vārda Zemkopības ministrijas personā zemesgrāmatā ierakstīto meža zemi apsaimniekos un tās aizsardzību nodrošinās AS „LVM”, kas nodibināta valsts meža īpašuma pārvaldīšanai un apsaimniekošanai.Ievērojot minēto, nekustamo īpašumu pārņemšana valsts funkciju izpildei ir lietderīga un tie normatīvajos aktos noteiktajā kārtībā ierakstāmi zemesgrāmatā uz valsts vārda Zemkopības ministrijas personā.Zemkopības ministrija, nostiprinot īpašuma tiesības uz nekustamiem īpašumiem uz valsts vārda Zemkopības ministrijas personā, nostiprinājuma lūgumā norādīs rīkojuma projekta 3.1.–3.3. apakšpunktā paredzētos uzdevumus – tiesību nodrošinājumu un aprobežojumu.Izdevumus, kas saistīti ar nekustamo īpašumu pārreģistrāciju zemesgrāmatā uz valsts vārda Zemkopības ministrijas personā, segs AS „LVM”. |
| 3. | Projekta izstrādē iesaistītās institūcijas | Zemkopības ministrija, AS „LVM” un Ludzas novada pašvaldība |
| 4. | Cita informācija | Nav. |

*II, III, IV, V, VI un VII sadaļa – projekts šo jomu neskar.*

Zemkopības ministrs J.Dūklavs

10.07.2015. 14:33

741

R.Punka

67027377, Rita.Punka@zm.gov.lv